Ritratt: Facebook - The WHite House  Issa hemm residenta oħra fil-White House, id-dar uffiċjali tal-President Amerikan Joe Biden. Din hi Willow, qattusa ta' sentejn li ħadet isimha mill-belt ta' Willow Grove, fejn kienet toqgħod Jill, mart il-President. L-għajdut kien ilu għaddej li għandu jkun hemm żieda oħra mal-annimali domestiċi li diġà hemm fil-White House. F'April li għadda Jill Biden waqt intervista semmiet li hemm qattusa tistenna biex tmur toqgħod magħhom. Willow trabbiet f'razzett u Jill kienet iltaqgħet magħha waqt il-kampanja Presidenzjali fl-Istati Uniti. L-aħbar ta' Willow ingħatat minn Michael LaRosa, is-Segretarju għall-Istampa tas-Sinjura Biden, li ħabbar li Willow qed issib saqajha fil-White House u magħha għandha l-ġugarelli favoriti tagħha u wkoll ħafna spazju ġdid fejn tesplora u xxomm.